Publication: Magyar Közlöny
Issue: MK-2000-103 (Year: 2000, Number: 103)
Era: 1990-2004
Section: a 35/2000. (X. 18.) GM rendelethez
Paragraph Index: 103

3. Skála 3.1. A 3.5. és a 3.6. pontban említett mérőeszközöknek csak egy skálája lehet. 2000/103. szám 3.2. A skálát és a feliratokat sima, matt felületre kell felvinni. A skálát szilárdan kell rögzíteni a szárban, és egy referencia jelet kell alkalmazni a száron, hogy a skála esetleges elmozdulása látható legyen. A skála és a feliratok nem mutathatnak torzulást, nem fakulhatnak ki, és nem színeződhetnek el, ha azokat 24 órán keresztül 70 ˚C-on tartják. 3.3. Osztásvonalak: — az osztásvonalaknak a mérőeszköz tengelyére merőlegesnek kell lenniük, — azokat jól láthatóan és maradandóan, fekete színnel kell felvinni (a névleges mérési tartományon túl az osztásvonalak eltérő színűek is lehetnek), — az osztásvonalak vastagsága nem haladhatja meg a 0,2 mm-t. 3.4. A skálán a rövid osztásvonalak hossza a szár kerületének legalább az 1/5-öd része legyen, a közepes osztásvonalak hossza az 1/3-ad része, a hosszú osztásvonalak hossza pedig legalább a kerület fele legyen. 3.5. A szeszfokmérők névleges mérési tartományát tömeg- vagy térfogat-százalékban kell feltüntetni. A mérési tartomány nem lehet nagyobb, mint 10%(m/m), vagy 10%(V/V). A skála legkisebb osztásköze 0,1% legyen. A skálát a névleges mérési tartományt meghaladóan 5—10 osztásvonalnak megfelelő mértékben kell meghosszabbítani. 3.6. Az alkohol-sűrűségmérők névleges mérési tartományát kg/m 3-ben kell megadni. A mérési tartomány nem lehet nagyobb, mint 20 kg/m 3. A skála legkisebb osztásköze 0,2 kg/m 3 legyen. A skálát a névleges mérési tartományt meghaladóan 5—10 osztásvonalnak megfelelő mértékben kell meghosszabbítani, azonban a skála mérési tartományának felső határa nem haladhatja meg az 1000 kg/m3 értéket.

Source: https://magyarkozlony.hu/hivatalos-lapok/fd5245ca87144c3a3b6ed58efbbeed3245e53ce7/dokumentumok/b93750d7493a1c575655a0494ecff06db047f239/letoltes